CELEX: 32007R1141
Language: ro
Date: 2007-10-01 00:00:00
Title: Regulamentul (CE) nr. 1141/2007 al Comisiei din 1 octombrie 2007 privind autorizarea preparatului 3-fitază (ROVABIO PHY AP și ROVABIO PHY LC) ca aditiv pentru hrana animalelor (Text cu relevanță pentru SEE)

2.10.2007   
            
            
               RO
            
            
               Jurnalul Oficial al Uniunii Europene
            
            
               L 256/17
            
         
      REGULAMENTUL (CE) NR. 1141/2007 AL COMISIEI
   
   din 1 octombrie 2007
   privind autorizarea preparatului 3-fitază (ROVABIO PHY AP și ROVABIO PHY LC) ca aditiv pentru hrana animalelor
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea utilizării aditivilor pentru hrana animalelor, precum și criteriile și procedurile de acordare a unei astfel de autorizații.
            
         
               (2)
            
            
               A fost depusă o cerere de autorizare pentru preparatul menționat în anexa la prezentul regulament, în conformitate cu articolul 7 din Regulamentul (CE) nr. 1831/2003. Această cerere a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (3)
            
            
               Cererea privește autorizarea preparatului 3-fitază produsă de Penicillium funiculosum (CBS 111.433) (ROVABIO PHY AP și ROVABIO PHY LC) ca aditiv pentru hrana puilor pentru îngrășat, a găinilor ouătoare, a purceilor (înțărcați) și a porcilor pentru îngrășat, urmând a fi clasificat în categoria „aditivi zootehnici”.
            
         
               (4)
            
            
               Autoritatea Europeană pentru Siguranța Alimentară (denumită în continuare „autoritatea”) concluzionează în avizele sale din 17 aprilie 2007 și din 22 martie 2007 că preparatul 3-fitază produsă de Penicillium funiculosum (CBS 111.433) (ROVABIO PHY AP și ROVABIO PHY LC) nu are un efect nociv asupra sănătății animale, asupra sănătății umane sau asupra mediului (2). În continuare, a concluzionat că preparatul nu prezintă niciun alt risc care ar putea exclude acordarea autorizației, în conformitate cu articolul 5 alineatul (2) din Regulamentul (CE) nr. 1831/2003. Avizul autorității recomandă măsuri corespunzătoare pentru siguranța utilizatorilor. Autoritatea nu consideră necesar să formuleze dispoziții speciale pentru supravegherea ulterioară introducerii pe piață. Acest aviz atestă totodată raportul asupra metodei de analiză a aditivului pentru hrana animalelor, prezentat de către laboratorul comunitar de referință înființat prin Regulamentul (CE) nr. 1831/2003.
            
         
               (5)
            
            
               Evaluarea preparatului respectiv arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, conform anexei la prezentul regulament.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Se autorizează preparatul specificat în anexă, aparținând categoriei „aditivi zootehnici” și grupei funcționale „promotori de digestibilitate”, ca aditiv pentru hrana animalelor, în condițiile stabilite în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 octombrie 2007.
      
         
            Pentru Comisie
         
         Markos KYPRIANOU
         
         
            Membru al Comisiei
         
      
   
   
      (1)  JO L 268, 18.10.2003, p. 29. Regulament, astfel cum a fost modificat prin Regulamentul (CE) nr. 378/2005 al Comisiei (JO L 59, 5.3.2005, p. 8).
   
      (2)  Avizul Grupului științific pentru aditivii și produsele sau substanțele utilizate în hrana animalelor și al Grupului științific pentru organisme modificate genetic privind siguranța și eficacitatea produsului 3-fitază produsă de Penicillium funiculosum (CBS 111.433) (ROVABIO PHY AP și ROVABIO PHY LC), ca aditiv pentru hrana puilor pentru îngrășat, a găinilor ouătoare, a purceilor (înțărcați) și a porcilor pentru îngrășat, în conformitate cu Regulamentul (CE) nr. 1831/2003. Adoptat la 17 aprilie 2007 și la 22 martie 2007. The EFSA Journal (2007) 471, 1-29.
   
      ANEXĂ
      
                  Număr de identificare al aditivului
               
               
                  Numele titularului autorizației
               
               
                  Aditiv
                  (denumire comercială)
               
               
                  Compoziție, formulă chimică, descriere, metoda de analiză
               
               
                  Specia animală sau categoria de animale
               
               
                  Vârstă maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Sfârșitul perioadei de autorizare
               
            
                  Unități de activitate/kg de furaj complet cu un conținut umed de 12 %
               
            
                  Categorie de aditivi zootehnici. Grup funcțional: promotori de digestibilitate
               
            
                  4a1
               
               
                  Adisseo
               
               
                  3-fitază
                  EC 3.1.3.8
                  (ROVABIO PHY AP și ROVABIO PHY LC)
               
               
                  
                               
                           
                           
                              Compoziția aditivului:
                              Preparatul 3-fitază produsă de Penicillium funiculosum (CBS 111.433) având o activitate minimă de:
                              formă solidă: 2 500 RPU (1)/g
                              formă lichidă: 1 000 RPU/ml
                           
                        
                               
                           
                           
                              Caracterizarea substanței active:
                              preparatul 3-fitază produs de Penicillium funiculosum (CBS 111.433)
                           
                        
                               
                           
                           
                              Metoda de analiză (2)
                              
                              Metoda colorimetrică măsurând fosfatul anorganic eliberat de enzima din substratul de fitat.
                           
                        
               
                  Pui pentru îngrășat
               
               
                  —
               
               
                  350 RPU
               
               
                   
               
               
                  
                              1.
                           
                           
                              În instrucțiunile de utilizare a aditivului și a preamestecului a se menționa temperatura de depozitare, durata de conservare și stabilitatea la granulare.
                           
                        
                              2.
                           
                           
                              A se utiliza în furaj conținând mai mult de 0,23 % fosfor fitinic.
                           
                        
                              3.
                           
                           
                              Pentru purcei (înțărcați) cu o greutate de până la 35 kg.
                           
                        
                              4.
                           
                           
                              Pentru siguranța utilizatorilor: în timpul operațiunii, utilizatorii trebuie să dispună de protecție respiratorie, ochelari de protecție și mănuși.
                           
                        
                              5.
                           
                           
                              Doze recomandate per kilogram de furaje complete:
                              
                                          —
                                       
                                       
                                          pui pentru îngrășat: 350-500 RPU;
                                       
                                    
                                          —
                                       
                                       
                                          găini ouătoare: 300-500 RPU;
                                       
                                    
                                          —
                                       
                                       
                                          purcei (înțărcați): 250-500 RPU;
                                       
                                    
                                          —
                                       
                                       
                                          porci pentru îngrășat: 350-500 RPU.
                                       
                                    
                        
               
                  22.10.2017
               
            
                  Găini ouătoare
               
               
                  —
               
               
                  300 RPU
               
               
                   
               
            
                  Purcei
                  (înțărcați)
               
               
                  —
               
               
                  250 RPU
               
               
                   
               
            
                  Porci pentru îngrășat
               
               
                  —
               
               
                  350 RPU
               
               
                   
               
            
         (1)  1 RPU este cantitatea de enzimă care eliberează 1 micromol de fosfat anorganic pe minut dintr-un substrat de fitat de sodiu, în anumite condiții (pH 5,5 și 37 °C).
      
         (2)  Detaliile privind metodele de analiză sunt disponibile la următoarea adresă a laboratorului de referință comunitar: www.irmm.jrc.be/crl-feed-additives